### NN 4/2023 (11.1.2023.), Pravilnik o naknadama za poslove biljnog zdravstva

Ministarstvo poljoprivrede

69

Na temelju članka 17. stavka 6. Zakona o biljnom zdravstvu (»Narodne novine«, br. 127/19 i 83/22), ministrica poljoprivrede donosi

PRAVILNIK

O NAKNADAMA ZA POSLOVE BILJNOG ZDRAVSTVA

Sadržaj Pravilnika

Članak 1.

Ovim se Pravilnikom uređuje struktura i iznosi naknada za:

1. laboratorijske analize i testiranja uzoraka bilja, biljnih proizvoda i drugih predmeta na prisutnost štetnih organizama te određivanje štetnih organizama

2. osposobljavanje specijaliziranih subjekata za izdavanje biljnih putovnica

3. poslove provjere i nadzora udovoljavanja uvjetima za obavljanje djelatnosti označavanja i/ili tretiranja i/ili popravka drvenog materijala za pakiranje

4. osposobljavanje za obavljanje postupka tretiranja drvenog materijala za pakiranje.

Pojmovnik

Članak 2.

(1) Pojmovi koji se koriste u ovom Pravilniku imaju jednako značenje kao pojmovi u Zakonu o biljnom zdravstvu (»Narodne novine«, br. 127/19 i 83/22) (u daljnjem tekstu: Zakon).

(2) Pojmovi i izrazi koji se koriste u ovome Pravilniku, a imaju rodno značenje, odnose se jednako na muški i ženski rod.

(3) Obveznik je specijalizirani subjekt upisan u Službeni registar specijaliziranih subjekata u skladu s člankom 15. stavkom 1. Zakona i specijalizirani subjekt koji je uključen u jednu od aktivnosti iz članka 4. stavka 1. točke 3. Zakona, a plaća naknadu za poslove iz članka 1. ovoga Pravilnika.

Namjena prihoda od naknada i način plaćanja

Članak 3.

(1) Naknade iz članka 1. ovoga Pravilnika prihod su nadležnih tijela ili ovlaštenih pravnih osoba s javnim ovlastima koje obavljaju poslove laboratorijske analize, testiranja uzoraka bilja, biljnih proizvoda i drugih predmeta te poslova provjere i nadzora udovoljavanja uvjetima za obavljanje djelatnosti označavanja i/ili tretiranja i/ili popravka drvenog materijala za pakiranje, odnosno provođenja osposobljavanja specijaliziranih subjekata za izdavanje biljnih putovnica i obavljanja postupka tretiranja drvenog materijala za pakiranje.

(2) Prihodima od naknada za poslove u području biljnog zdravstva mogu se podmirivati materijalni rashodi i rashodi za nabavu nefinancijske imovine vezani za obavljanje poslova propisanih zakonom koji uređuje područje biljnog zdravstva.

(3) Iznos naknade propisan ovim Pravilnikom određen je na temelju sljedećih kriterija:

– plaće osoba koje sudjeluju u provedbi zadataka propisanih ovim Pravilnikom

– troškova osoba koje sudjeluju u provedbi zadataka propisanih ovim Pravilnikom, uključujući prostor, alat, opremu, izobrazbu, putne i druge troškove te troškove akreditacije

– troškova uzorkovanja i laboratorijskih analiza.

(4) Naknade propisane odredbama ovoga Pravilnika uplaćuju se u korist nadležnih tijela iz članka 5. stavka 1. točaka 3. i 4. Zakona i ovlaštenih pravnih osoba s javnim ovlastima iz članka 12. stavka 1. Zakona na broj računa koji je dostupan na njihovim mrežnim stranicama.

Obveznici plaćanja naknada

Članak 4.

Obveznici plaćanja naknada su:

1. specijalizirani subjekti koji sami uzimaju uzorke za laboratorijske analize i testiranja uzoraka bilja, biljnih proizvoda i drugih predmeta

2. specijalizirani subjekti kod kojih nadležni inspektor prilikom obavljana službenih kontrola uzme uzorak za laboratorijsku analizu i testiranje uzoraka ako je u uzorku:

– nađen karantenski štetni organizam Unije ili

– nađen štetni organizam koji nije uvršten na popis karantenskih štetnih organizama Unije, ali za koji Republika Hrvatska smatra da bi mogao ispuniti uvjete za uvrštenje na taj popis i o tome je obavijestila Komisiju i ostale države članice ili

– ako je u uzorku bilja za sadnju (uključujući i sjeme) nađen regulirani nekarantenski štetni organizam Unije

3. specijalizirani subjekti koji namjeravaju obavljati djelatnost označavanja i/ili tretiranja i/ili popravka drvenog materijala za pakiranje za obavljanje službene provjere ispunjanja svih uvjeta

4. specijalizirani subjekti koji obavljaju djelatnost označavanja i/ili tretiranja i/ili popravka drvenog materijala za pakiranje za obavljanje službene provjere najmanje jednom u dvije godine

5. specijalizirani subjekti koji od tijela za provedbu osposobljavanja zatraže osposobljavanje stručne osobe za izdavanje biljnih putovnica

6. specijalizirani subjekti koji od tijela za provedbu osposobljavanja zatraže osposobljavanje stručne osobe za primjenu ISPM 15 (prvi i drugi stupanj)

7. specijalizirani subjekti odgovorni za pošiljku plaćaju troškove analize i testiranja službenih uzoraka uzetih iz pošiljke koja se unosi u Uniju, neovisno o tome je li u njemu nađen štetni organizam ili nije.

Iznos naknada

Članak 5.

(1) Naknada za laboratorijske analize i testiranja uzoraka bilja, biljnih proizvoda i drugih predmeta prema članku 17. Zakona plaća se u iznosu navedenom u Prilogu 1. ovoga Pravilnika.

(2) Naknada za službenu provjeru ispunjavanja svih uvjeta za specijaliziranog subjekta koji namjerava obavljati djelatnost označavanja i/ili tretiranja i/ili popravka drvenog materijala za pakiranje plaća se u iznosu navedenom u Prilogu 2. ovoga Pravilnika.

(3) Naknada za obavljanje službene provjere najmanje jednom u dvije godine kod specijaliziranog subjekta koji obavlja djelatnost označavanja i/ili tretiranja i/ili popravka drvenog materijala za pakiranje plaća se u iznosu navedenom u Prilogu 3. ovoga Pravilnika.

(4) Najviša naknada za osposobljavanje stručne osobe za izdavanje biljnih putovnica kod tijela za provedbu osposobljavanja plaća se u iznosu navedenom u Prilogu 4. ovoga Pravilnika.

(5) Naknada za osposobljavanje stručne osobe za primjenu ISPM 15 (prvi i drugi stupanj) kod tijela za provedbu osposobljavanja plaća se u iznosu navedenom u Prilogu 5. ovoga Pravilnika.

Prestanak važenja propisa

Članak 6.

Stupanjem na snagu ovoga Pravilnika prestaje važiti Pravilnik o naknadama za poslove zdravstvene zaštite bilja (»Narodne novine«, br. 116/09, 25/11, 57/15, 107/17, 118/18 i 123/22).

Stupanje na snagu

Članak 7.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/22-01/62
 Urbroj: 525-06/238-22-14
 Zagreb, 23. prosinca 2022.

Ministrica poljoprivrede
 Marija Vučković, v. r.

PRILOG 1.

STRUKTURA I NAKNADE ZA LABORATORIJSKE ANALIZE I TESTIRANJA UZORAKA BILJA, BILJNIH PROIZVODA I DRUGIH PREDMETA

|  |  |  |  |  |
| --- | --- | --- | --- | --- |
| Red.br. | Vrsta ili metoda analize | Veličina uzorka | Pobliži opis  ili jedinica analize | Iznos u eurima |
| 1. | VIROLOŠKE ANALIZE | | | |
| 1.1. | ELISA | prema uputi za uzorkovanje | za jednu vrstu virusa i jedan uzorak: |  |
| – do 10 uzoraka | 16,00 |
| – od 11 do 50 uzoraka | 12,00 |
| – više od 50 uzoraka | 10,00 |
| 1.2. | Analiza vinove loze na kompleks gospodarski značajnih virusa | prema uputi za uzorkovanje | za kompleks virusa i jedan uzorak | 30,00 |
| 1.3. | Biotest na zeljastim biljkama indikatorima | prema uputi za uzorkovanje | za jednu vrstu virusa i jedan uzorak | 150,00 |
| 1.4. | Testiranje sjemena na skrivenu zarazu | ovisno o štetnom organizmu i propisanoj metodi | za jedan poduzorak i jednu metodu analize | umnožak broja poduzoraka i iznosa naknade za svaku metodu analize |
| 2. | BAKTERIOLOŠKE ANALIZE | | | |
| 2.1. | Identifikacija na hranjivim podlogama | prema uputi za uzorkovanje | za jednu vrstu bakterije i za jedan uzorak | 75,00 |
| 2.2. | Test imunofluorescencije | prema uputi za uzorkovanje | za jednu vrstu bakterije i za jedan uzorak | 35,00 |
| 2.3. | Biotest na zeljastim biljkama ili test patogenosti | prema uputi za uzorkovanje | za jednu vrstu bakterije i jedan uzorak | 150,00 |
| 2.4. | Testiranje sjemena na skrivenu zarazu | ovisno o štetnom organizmu i propisanoj metodi | za jedan poduzorak i jednu metodu analize | umnožak broja poduzoraka i iznosa naknade za svaku metodu analize |
| 3. | ENTOMOLOŠKE ANALIZE | | | |
| 3.1. | Vizualna analiza biljnog materijala radi određivanja prisutnosti člankonožaca | prema uputi za uzorkovanje | za jedan uzorak:  – ako nisu nađeni | 55,00 |
| – za svaku identificiranu vrstu | 35,00 |
| – za svaki identificirani rod ili porodicu | 30,00 |
| 3.2. | Mikroskopska analiza biljnog materijala radi određivanja prisutnosti člankonožaca uz jednostavnu pripremu mikroskopskog preparata prema ključevima za determinaciju | prema uputi za uzorkovanje | za jedan uzorak:  – ako je identificirana jedna vrsta | 130,00 |
| – za svaku daljnju identificiranu vrstu | 40,00 |
| – ako je identificiran jedan rod ili porodica | 50,00 |
| – za svaki daljnji identificirani rod ili porodicu | 25,00 |
| 3.3. | Mikroskopska analiza biljnog materijala radi određivanja prisutnosti člankonožaca uz složenu pripremu mikroskopskog preparata prema ključevima za determinaciju | prema uputi za uzorkovanje | za jedan uzorak:  – ako je identificirana jedna vrsta | 150,00 |
| – za svaku daljnju identificiranu vrstu | 55,00 |
| – ako je identificiran jedan rod ili porodica | 65,00 |
| – za svaki daljnji identificirani rod ili porodicu | 35,00 |
| 3.4. | Mikroskopska analiza člankonožaca radi identifikacije uz jednostavnu pripremu mikroskopskog preparata prema ključevima za determinaciju | prema uputi za uzorkovanje | za jedan uzorak:  – ako je identificirana jedna vrsta | 130,00 |
| – za svaku daljnju identificiranu vrstu | 40,00 |
| – ako je identificiran jedan rod ili porodica | 50,00 |
| – za svaki daljnji identificirani rod ili porodicu | 25,00 |
| 3.5. | Mikroskopska analiza člankonožaca radi identifikacije uz složenu pripremu mikroskopskog preparata prema ključevima za determinaciju | prema uputi za uzorkovanje | za jedan uzorak:  – ako je identificirana jedna vrsta | 150,00 |
| – za svaku daljnju identificiranu vrstu | 55,00 |
| – ako je identificiran jedan rod ili porodica | 65,00 |
| – za svaki daljnji identificirani rod ili porodicu | 35,00 |
| 3.6. | Analiza mamca ili ljepljive ploče | jedan mamac, ljepljiva ploča | za jednu ploču ili jedan mamac:  – ako je identificirana jedna vrsta kukca | 100,00 |
| – za svaku daljnju identificiranu vrstu kukca | 40,00 |
| – ako je identificiran jedan rod ili porodica | 50,00 |
| – za svaki daljnji identificirani rod ili porodicu | 25,00 |
| 4. | MIKOLOŠKE ANALIZE | | | |
| 4.1. | Vizualna analiza biljnog materijala radi određivanja prisutnosti gljiva i gljivama sličnih organizama | prema uputi za uzorkovanje | za jedan uzorak | 20,00 |
| 4.2. | Analiza tla na prisutnost Phytophthora vrsta metodom pecanja | prema uputi za uzorkovanje | za jedan uzorak | 90,00 |
| Mikroskopska analiza biljnog materijala radi određivanja prisutnosti gljiva metodom na filter papiru | 40,00 |
| Mikroskopska analiza radi određivanja prisutnosti gljiva metodom na hranjivoj podlozi | 100,00 |
| 4.3. | Analiza sjemena radi određivanja zdravstvenog stanja | prema uputi za uzorkovanje | za jedan uzorak:  – pregled naturalnog sjemena | 15,00 |
| – test ispiranja | 25,00 |
| – metoda na filter papiru | 45,00 |
| – metoda na hranjivoj podlozi | 75,00 |
| 5. | NEMATOLOŠKE ANALIZE | | | |
| 5.1. | Analiza radi određivanja slobodnoživućih nematoda (ekstrakcija i identifikacija) | prema uputi za uzorkovanje | za jedan uzorak:  – kad nisu nađene nematode | 45,00 |
| – kad su nađene nematode | 70,00 |
| 5.2. | Analiza uzorka tla radi određivanja cistolikih nematoda (ekstrakcija i identifikacija) | prema uputi za uzorkovanje | identifikacija do roda:  za jedan uzorak:  – kad nisu nađene štetne nematode | 30,00 |
| – kad su nađene štetne nematode | 40,00 |
| 5.3. | Analiza tla radi određivanja broja jaja nematoda (ekstrakcija i brojanje) | prema uputi za uzorkovanje | za jedan uzorak:  – kad nisu nađena jaja nematoda | 30,00 |
| – kad su nađena jaja nematoda | 40,00 |
| 5.4. | Analiza tla / biljnog materijala radi određivanja kompleksa cistolikih / slobodnoživućih nematoda (ekstrakcija i identifikacija) | prema uputi za uzorkovanje | za jedan uzorak:  – kad nisu nađene štetne nematode | 45,00 |
| – kad su nađene štetne nematode | 88,00 |
| 5.5. | Analiza sjemena ili lukovica na slobodnoživuće nematode | prema uputi za uzorkovanje | za jedan uzorak:  – kad nisu nađene štetne nematode | 40,00 |
| – kad su nađene štetne nematode | 70,00 |
| 6. | MOLEKULARNE ANALIZE (svi laboratoriji) | | | |
| 6.1. | PCR |  | Analiza uključuje pripremu uzorka, ekstrakciju DNA, PCR i elektroforezu za jedan štetni organizam (pojedinačno ili po uzorku) | 70,00 |
| 6.2. | RT-PCR |  | Analiza uključuje pripremu uzorka, ekstrakciju RNA, RT-PCR i elektroforezu za jedan štetni organizam (pojedinačno ili po uzorku) | 90,00 |
| 6.3. | IC-RT-PCR |  | Analiza uključuje pripremu uzorka, ekstrakciju RNA, IC-RT-PCR i elektroforezu za jedan štetni organizam (pojedinačno ili po uzorku) | 135,00 |
| 6.4. | Real-time PCR |  | Analiza uključuje pripremu uzorka, ekstrakciju DNA i real-time PCR za jedan štetni organizam (pojedinačno ili po uzorku) | 100,00 |
| 6.5. | Real-time RT-PCR |  | Analiza uključuje pripremu uzorka, ekstrakciju RNA i real-time RT-PCR za jedan štetni organizam (pojedinačno ili po uzorku) | 120,00 |
| 6.6. | Sekvenciranje i analiza sekvenci |  | Analiza uključuje PCR ili RT-PCR, sekvenciranje u minimalno dva smjera, uređivanje i analizu sekvenci za jedan štetni organizam (pojedinačno ili po uzorku) | 135,00 |
| 7. | HERBOLOŠKE ANALIZE | | | |
| 7.1. | Vizualna analiza biljnog materijala radi određivanja vrste korova | prema uputi za uzorkovanje | za jedan uzorak | 30,00 |
| 7.2. | Analiza biljnog materijala radi određivanja vrste korova prema ključevima za determinaciju | prema uputi za uzorkovanje | za jedan uzorak | 60,00 |
| 7.3. | Analiza sjemena korova radi određivanja vrste korova | prema uputi za uzorkovanje | za jedan uzorak | 100,00 |

PRILOG 2.

NAKNADE ZA SLUŽBENU PROVJERU ISPUNJANJA UVJETA ZA OZNAČAVANJE I/ILI TRETIRANJE I/ILI POPRAVAK DRVENOG MATERIJALA ZA PAKIRANJE

|  |  |  |  |
| --- | --- | --- | --- |
| Red. br. | Naziv | Pobliži opis/količina | Iznos u eurima |
| 1. | Službena provjera ispunjavanja uvjeta za primjenu postupaka tretiranja i/ili označavanja i/ili popravaka drvenog materijala za pakiranje | za jednu provjeru | 394,00 |
| 2. | Izdavanje potvrde o ispunjavanju uvjeta za primjenu postupaka tretiranja i/ili označavanja i/ili popravaka drvenog materijala za pakiranje | za jednu potvrdu | 33,00 |
| 3. | Troškovi izlaska nadležne stručne ustanove na teren | po prijeđenom kilometru | 30 % cijene goriva eurosuper 95 |

PRILOG 3.

NAKNADE ZA OBAVLJANJE SLUŽBENE PROVJERE NAJMANJE JEDNOM U DVIJE GODINE ZA OZNAČAVANJE I/ILI TRETIRANJE I/ILI POPRAVAK DRVENOG MATERIJALA ZA PAKIRANJE

|  |  |  |  |
| --- | --- | --- | --- |
| Red.br. | Naziv | Pobliži opis/količina | Iznos u eurima |
| 1. | Službena provjera barem jednom u dvije godine za označavanje i/ili tretiranje i/ili popravak drvenog materijala za pakiranje | za jednu provjeru | 263,00 |
| 2. | Troškovi izlaska nadležne stručne ustanove na teren | po prijeđenom kilometru | 30 % cijene goriva  eurosuper 95 |

PRILOG 4.

NAJVIŠA NAKNADA ZA OSPOSOBLJAVANJE STRUČNE OSOBE ZA IZDAVANJE BILJNIH PUTOVNICA
 KOD TIJELA ZA PROVEDBU OSPOSOBLJAVANJA

|  |  |  |  |
| --- | --- | --- | --- |
| Red. br. | Naziv | Pobliži opis/količina | Iznos u eurima |
| 1. | Osposobljavanje stručnih osoba za izdavanje biljnih putovnica | jedno osposobljavanje | 200,00 |

PRILOG 5.

NAKNADE ZA OSPOSOBLJAVANJE STRUČNE OSOBE ZA PRIMJENU ISPM 15 KOD TIJELA ZA PROVEDBU OSPOSOBLJAVANJA

|  |  |  |  |
| --- | --- | --- | --- |
| Red. br. | Naziv | Pobliži opis/količina | Iznos u eurima |
| 1. | Prvi stupanj osposobljavanja stručne osobe za primjenu ISPM 15 kod tijela za provedbu osposobljavanja | po jednom kandidatu | 299,00 |
| 2. | Drugi stupanj osposobljavanja stručne osobe za primjenu ISPM 15 kod tijela za provedbu osposobljavanja | po jednom kandidatu | 368,00 |